open-index/open-wikipedia-markdown huggingface dataset:
רולא דשתי

**רולא דשתי** (בערבית: **رولا عبدالله علي حاجية دشتي**, נולדה ב־1964) היא פוליטיקאית, אשת עסקים, כלכלנית ואקטיביסטית כוויתית הפעילה למען דמוקרטיזציה של המזרח התיכון, ושוויון מגדרי לנשים.

היא הייתה מעורבת בקמפיין לקידום החוק הכוויתי משנת 2005 אשר אפשר לנשים כוויתיות לרוץ לפרלמנט הכוויתי בפעם הראשונה, ואחת הנשים הראשונות שרצו לפרלמנט בכווית. בהמשך שימשה כשרה לענייני תכנון ופיתוח והייתה חלק מאספת המדינה. בשנת 2019 מונתה למזכירה בפועל של הוועדה הכלכלית והחברתית למערב אסיה מטעם האו"ם.

## ביוגרפיה
רולא עבדאללה דשתי נולדה בכווית בשנת 1964, למשפחה מוסלמית שיעית ויש לה 23 אחים ואחיות. אביה, עבדאללה עלי דשתי, היה פוליטיקאי וחבר הפרלמנט הכוויתי, אמה ממוצא לבנוני.

לדשתי תואר ראשון בכלכלה מאוניברסיטת המדינה של קליפורניה בצ'יקו, משנת 1984, תואר שני בכלכלה מאוניברסיטת המדינה של קליפורניה בסקרמנטו בשנת 1985 ודוקטורט ב"מבנה אוכלוסייה" מאוניברסיטת ג'ון הופקינס ב־1993.

## קריירה
בעקבות הפלישה העיראקית לכווית בשנים 1990–1991 ניהלה דשתי את כל החוזים של מדינת כווית הנוגעים לבנייה מחדש ושיקום של המדינה. בנוסף, הייתה מעורבת בשחרור אסירים כווייתיים מבתי הכלא בעיראק.

הייתה האשה הראשונה שנבחרה לנשיאות של האגודה הכלכלית של כווית, ארגון ללא מטרות רווח שמטרתו לייעץ בנושאים כלכליים לממשלה להצביע ולהיבחר לפרלמנט.

בשנת 2005 היא הובילה קמפיין לשינוי החוק המאשר לנשים בכווית לבחור ולהיבחר לפרלמנט הכוויתי. היא הייתה אחת מ־28 נשים מועמדות בשנת 2006 לבחירות לפרלמנט. בשנים 2006 ו־2008 הייתה מועמדת לפרלמנט אך לא נבחרה. רק בשנת 2009 היא נבחרה לפרלמנט הכוויתי והייתה בין הנשים הראשונות שנבחרו אי פעם. בפרלמנט היא שמשה כיושבת הראש של הוועדה לענייני חברה, עבודה ובריאות, באוקטובר 2011 היא מונתה לוועדת התקציב.

ב-11 באוקטובר 2009 הגישה הצעה לבטל את הסעיף המופיע בחוק הבחירות הכוויתי הקובע כי על המועמדות לבחירות להתחייב לחוקי ההלכה המוסלמית, מתוך כונה שמועמדות לפרלמנט לא יחויבו ללבוש רעלה. אך בהמשך סייגה את דבריה כשציינה כי היא תתלבש צנוע לפרלמנט.

בשנת 2012 היא לא נבחרה שוב לפרלמנט, אך הייתה האשה הראשונה שנבחרה לקבינט הכוויתי, כשרה האחראית על תכנון ופיתוח באספה הלאומית, תפקיד אליו מונתה בשנית בדצמבר אותה שנה.

דשתי שימשה כמנהלת הכלכלית במכון למחקר מדעי וככלכלנית בבנק הכוויתי הלאומי. כמו כן שימשה כיועצת כלכלית לבנק העולמי.

בשנים 2015–2016 בוועידה הכלכלית העולמית היא הייתה נציגת המזרח התיכון וצפון אפריקה.

בשנת 2019 מונתה למזכירה בפועל של הוועדה הכלכלית והחברתית למערב אסיה מטעם האו"ם.

כיום משמשת דשתי, במקביל לפעילותה באו"ם, מנכ"לית של חברת FARO העולמית, חברה המספקת שירותים פיננסיים, וכן יושבת ראש של חברת אחזקות כוויתית בשם Damac Kuwaiti Holding Co.

### פרסים והוקרה
בשנת 2005 זכתה דשתי בפרס המלך חוסיין לפעילות הומניטרית. היא נבחרה על ידי המגזין Arabian Business לאחת ממאה הנשים המשפיעות בעולם הערבי לשנת 2007 ו־2008. בשנת 2010 זכתה בפרס ”צפון־דרום”  של האיחוד האירופאי, יחד עם מיכאיל גורבצ'וב, הניתן לדמויות פוליטיות משפיעות בתחום ההומניטרי.

## לקריאה נוספת
* נוריה א־סובייח
* אסיל אל־עודי
* מעסומה אל־מובארכ

## קישורים חיצוניים

## הערות שוליים

קטגוריה:פוליטיקאיות כוויתיות
קטגוריה:נשות עסקים
קטגוריה:כלכלניות
קטגוריה:פוליטיקאים כוויתים
קטגוריה:אנשי עסקים
קטגוריה:כלכלנים
קטגוריה:ילידות 1964
קטגוריה:כוויתיות שנולדו במאה ה-20
קטגוריה:כוויתים שנולדו במאה ה-20
קטגוריה:ילידי 1964
פייטון ווטסון

**פייטון טיילר ווטסון** (באנגלית: **Peyton Tyler Watson**; נולד ב-11 בספטמבר 2002) הוא כדורסלן אמריקאי המשחק בעמדות הקלע והסמול פורוורד בדנוור נאגטס.

## קריירה
ווטסון נולד וגדל בקליפורניה, ובחר לשחק בקבוצת הכדורסל של אוניברסיטת קליפורניה בלוס אנג'לס. בעונתו היחידה באוניברסיטה לא קיבל ווטסון הרבה הזדמנויות מהמאמן, והעמיד ממוצעים של 3.3 נקודות ו-2.9 ריבאונדים ב-12.6 דקות בלבד למשחק, כשהוא קולע 32.2% מהשדה ו-22.6% מהשלוש. בתום העונה הכריז על מועמדותו לדראפט 2022 ב-NBA.

בדראפט נבחר ווטסון בבחירה ה-30 על ידי אוקלהומה סיטי ת'אנדר והועבר בטרייד לדנוור נאגטס יחד עם שתי בחירות סיבוב שני עתידיות בדראפט תמורת ג'מייקל גרין ובחירת סיבוב ראשון ב-2027.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:כדורסלני דנוור נאגטס
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2002
שתי דקות מפארדיס

**שתי דקות מפארדיס** הוא סרט דרמה קומית טלוויזיוני נשנת 2002 בבימויו של דני סירקין, עם אפרת בוימוולד והישאם סלימאן בתפקידים הראשיים.

התסריט שנכתב על ידי מיכל קופר-קרן עוסק ברצונה של בת טיפש עשרה, למרוד בהוריה הליברלים ללא הצלחה עד אשר היא מוצאת את הדבר הקיצוני ביותר שמזעזע אותם - להתאהב בבחור ערבי. הסרט מציג באופן קומי את היחס השברירי בין יהודים לערבים במדינת ישראל.

הסרט שודר ב-HOT3. הוא זכה בפרס הראשון בפסטיבל הטלוויזיה בבאנף, קנדה.

## תקציר העלילה
יולי גרוס (אפרת בוימוולד) היא נערה בת 17 שגרה בזכרון יעקב ביחד עם אמה אורה (נולי עומר) שהיא ד"ר לפסיכולוגיה, עם אביה דייוויד (שמואל וילוז'ני) שהוא מטפל בשיאצו, עם אחיה יניב (אורי אומנותי) שהוא חייל "מורעל" וחושד בכל ערבי שהוא מחבל, ועם סבא אליהו (לופו ברקוביץ) אביה של אורה, שהוא "תקוע" עדיין במלחמת העצמאות.

יולי סבורה שכל נערה בגילה חייבת להתמרד נגד הוריה. היא עושה פירסינג בלשון, מצטרפת לרוכב אופנוע במהירות עצומה ונעצרת על ידי המשטרה אבל כל זה לא עושה כל רושם על הוריה ה"ליברלים".

את משק הבית מנהלת העוזרת חילווה (סאמיה קזמוז) שגרה בכפר פארדיס הסמוך. היא מודיעה לאורה כי תיעדר שבועיים לרגל הכנות לחתונת בתם אמאל (סונה זואבי).

אמיר (הישאם סלימאן) הוא בנה של חילווה והוא מגיע ללות את אמו. יולי מתבוננת בו ומיד ניצת רעיון מרדני במוחה - היא תצא עם אמיר אפילו בהתנגדותם של הוריה ובעיקר זו של יניב.

אמיר הוא סטודנט לביולוגיה באוניברסיטה ויולי מבקשת ממנו עזרה בעבודת גמר. הוא לוקח אותה לכוורת שם הוא עורך ניסיונות בדבורים והקשר ביניהם מתהדק.

יניב מגייס את מיקה (אפרת אביב) לעקוב אחריהם. הוא רואה שחברו של אמיר, אוסמה (ג'מיל ח'ורי) מעביר משהוא ממכוניתו לזו של אמיר ובטוח שעלה על מחבל.

כולם באים לחתונה ומתקבלים בברכה על ידי עאדל (אדיב ג'השאן) ולפתע נשמעים פיצוצים ונראים זיקוקין די נור שהכין אמיר כהפתעה וזה היה המטען שהעביר לו אוסמה.

הרומן עם אמיר נפסק לאחר שהוא טס להשתלמות בקוסטה ריקה. יולי מחפשת אפשרות נוספת למרד - יחסים עם העוזר החדש השחור והצעיר של המשפחה, דומיניק.

## צוות השחקנים

## קישורים חיצוניים

*שתי דקות מפארדיס, באתר אישים.
*שתי דקות מפארדיס - חלק 1
*שתי דקות מפארדיס - חלק 2

קטגוריה:סרטי 2002
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי נעורים ישראליים
קטגוריה:סרטי דני סירקין
קטגוריה:סרטים ישראליים משנת 2002
יחסי ברוניי–סין

**יחסי ברוניי–סין** הם יחסי החוץ בין ברוניי וסין. שתי המדינות כוננו יחסים דיפלומטיים רשמיים ב-1991.

## היסטוריה
[שמאל|ממוזער|180x180 פיקסלים|קברו של סולטאן ברוניי ב[נאנג'ינג, סין.]]
הקשר הישיר בין סין וסולטנות ברוניי החל כבר ב. עדות לטענה היא הממצאים הארכאולוגיים של חפצי אמנות סיניים בכפר קמפונג לימאו מאניס  בברוניי. נאספו מהאתר הזה יותר מ-50,000 רסיסי קרמיקה בני המאות ה-10–14, תגלית המוכיחה את העובדה כי יחסי סין-ברוניי התקיימו במשך זמן רב.

בתקופה המודרנית היחסים אינם הדוקים מאז שברוניי הייתה מדינת חסות בריטית, מסוף המאה ה-19 עד שקיבלה עצמאות רשמית ב-1 בינואר 1984. במהלך תקופה זו, היו גם חששות שונים בברוניי, במיוחד כלפי הקומוניזם ורגישויותיו לאוכלוסייה הסינית האתנית. ב-30 בספטמבר 1991, ברוניי הפכה לחברה האחרונה ב-ASEAN שכוננה יחסים דיפלומטיים רשמיים עם סין.

בשנת 2019 נשיא סין שי ג'ינפינג ביקר בברוניי. מכתב דעה שפרסם העיתון הארצי, Borneo Bulletin, הכתיר אותו כ"רגע יוצא דופן" ביחסי ברוניי–סין. לבסוף, יחסי סין עם ברוניי משמשים לסייע למדינה מבחינה כלכלית. הקמת המתחם הפטרוכימי של Hengyi, הקמת StarCity ברוניי והשקעות אחרות בכלכלה יסייעו לגוון אותה עוד יותר. עם זאת, השפעתה הגוברת של סין נתפסת בחשדנות על ידי מעצמות חיצוניות אחרות, כמו ארצות הברית.

למרות זאת ברוניי בטוחה שהיא רואה בסין בעלת ברית כלכלית חזקה ומהימנה ולהפך.

## יחסים כלכליים
בשנת 2011, הסחר בין שתי המדינות צמח ל-1.3 מיליארד דולר. שתי המדינות מקדמות שיתוף פעולה מעשי בכמה תחומים כמו בניית תשתיות, חקלאות ודיג. כמה חברות סיניות גם הסכימו לממן שני פרויקטים בחקלאות ימית וייצור שדות אורז בברוניי בשווי של כ-10 מיליון דולר אוסטרלי.

המסדרון הכלכלי ברוניי-גואנגשי הוקם ב-2014, והובטחו עבורו כ-500 מיליון דולר. סין היא המשקיעה הזרה הגדולה ביותר בברוניי, עם השקעות מוערכות ב-4.1 מיליארד דולר.

שגריר סין בברוניי, יאנג היאן, תיאר את ברוניי כחלק חשוב מיוזמת החגורה והדרך. סין וברוניי מפעילות את הנמל הגדול ביותר של ברוניי, Muara Container Terminal, כמיזם משותף בין קבוצת נמל המפרץ גואנגשי בייבו בסין ו-Darussalam Assets Sdn Bhd.

לדברי עמית בית צ'טהאם, ביל הייטון, סין לוחצת על ברוניי לאפשר לה יותר גישה לאזור הכלכלי הבלעדי של ברוניי.

## נציגויות דיפלומטיות
* ברוניי מחזיקה בסין שגרירות בבייג'ינג.
* סין מחזיקה בברוניי שגרירות בבנדר סרי בגוואן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מהרי"ל (פירושונים)

**מהרי"ל** (=מורנו הרב ×) הוא כינוי למספר רבנים במשך הדורות.

קטגוריה:פירושון ראשי תיבות
קטגוריה:פירושון אישים
שאבז הארט

**שאבז הארט** (באנגלית: **Shavez Hart**; 6 בספטמבר 1992 – 3 בספטמבר 2022) היה אתלט מאיי בהאמה, סגן אלוף העולם באולם (פורטלנד 2016) בריצת שליחים 4x400 מטר.

## קריירה מקצועית
### 2013
באליפות העולם שנערכה בחודש אוגוסט במוסקבה שברוסיה סיים הארט במקום 36 במוקדמות ריצת 100 מטר בתוצאה של 10.36 שניות, ולא העפיל לחצי הגמר. כמו-כן, סיים יחד עם נבחרת השליחים של איי בהאמה במקום 14 במוקדמות ריצת שליחים 4x100 מטר בשיא לאומי חדש של 38.70 שניות, שלא סייע להעפלה לגמר.

### 2015
באליפות העולם שנערכה בחודש אוגוסט בבייג'ינג שברפובליקה העממית של סין סיים הארט יחד עם נבחרת השליחים של איי בהאמה במקום 12 במוקדמות ריצת שליחים 4x100 מטר בתוצאה של 38.96 שניות, ולא העפיל לגמר.

### 2016
#### סגן אלוף העולם באולם בריצת שליחים 4x400 מטר
באליפות העולם באולם שנערכה בחודש מרץ בפורטלנד שבארצות הברית זכה הארט יחד עם נבחרת השליחים של איי בהאמה בריצת שליחים 4x400 מטר בשיא לאומי חדש של 3:04.75 דקות, אחרי נבחרת השליחים של ארצות הברית (3:02.45 דקות) ולפני נבחרת השליחים של טרינידד וטובגו (3:05.51 דקות).

#### אולימפיאדת ריו דה ז'ניירו
באולימפיאדת ריו דה ז'ניירו שנערכה בחודש אוגוסט בריו דה ז'ניירו שבברזיל סיים הארט במקום חמישי במקצה המוקדמות השביעי בריצת 100 מטר בתוצאה של 10.28 שניות, ולא העפיל לגמר. כמו-כן, סיים במקום שביעי במקצה השני בשלב רבע הגמר בריצת 200 מטר בתוצאה של 20.74 שניות, וגם בה לא העפיל לגמר.

### 2017
באליפות העולם שנערכה בחודש אוגוסט בלונדון שבממלכה המאוחדת נפסל הארט יחד עם נבחרת השליחים של איי בהאמה במוקדמות ריצת שליחים 4x100 מטר.

## מותו
ב-3 בספטמבר 2022, שלושה ימים לפני יום הולדתו ה-30, נורה הארט למוות במהלך קטטה במגרש חנייה בצפון איי אבאקו שבאיי בהאמה.

## שיאים אישיים
### אצטדיון
* 100 מטר: 10.10 שניות (2015)
* 200 מטר: 20.23 שניות (2015)
* 400 מטר: 46.43 שניות (2015)

### אולם
* 60 מטר: 6.60 שניות (2017)
* 200 מטר: 20.57 שניות (2015)
* 400 מטר: 46.75 שניות (2015)

## קישורים חיצוניים

## הערות שוליים

קטגוריה:אצנים
קטגוריה:אתלטים בהאמים
אצנים באולימפיאדת ריו דה ז'ניירו
קטגוריה:בהאמים שנולדו ב-1992
קטגוריה:נפטרים ב-2022
ניקולה יוביץ'

**ניקולה יוביץ**' (בסרבית: **Никола Јовић**; נולד ב-9 ביוני 2003) הוא כדורסלן סרבי המשחק בעמדת הפאוור פורוורד במיאמי היט מליגת ה-NBA ובנבחרת סרביה.

## קריירה
יוביץ' נולד בלסטר, שם שיחק אביו, איליה, כדורסל, אך גדל בבלגרד, סרביה. בצעירותו שיחק כדורמים וכדורסל. בשנת 2018 הצטרף למחלקת הנוער של מגה לקס, ובטורניר הדור הבא של יורוליג בסקטבול שנערך בבלגרד העמיד ממוצעים של 29.3 נקודות, 10.3 ריבאונדים, 4.5 אסיסטים ו-1.8 חסימות ב-28 דקות למשחק, תוך שהוא קולע 66% מהשדה ו-17% מהשלוש.

בפברואר 2021 ערך את הופעת הבכורה שלו בקבוצה הבוגרת, וב-19 במרץ ערך את הופעת הבכורה שלו ב, כשהוא רושם 10 נקודות ו-9 ריבאונדים ב-21 דקות משחק, בהפסד קבוצתו 65–74 לק.ק. ספליט. ב-10 ביוני 2021, יום לאחר יום הולדתו ה-18, חתם על חוזה מקצועני בקבוצה. באפריל 2022 נבחר לשחקן הצעיר המבטיח ביותר בליגה האדריאטית. במהלך עונת 2021/2022 העמיד ממוצעים של 11.7 נקודות למשחק, כשהוא קולע 42.8% מהשדה, 35.6% מהשלוש ו-75.4% מהעונשין, ומוסיף 4.4 ריבאונדים, 3.4 אסיסטים ו-0.4 חסימות למשחק ב-25 משחקים.

באפריל 2022 הכריז על מועמדותו לדראפט 2022 ב-NBA, ובדראפט נבחר בבחירה ה-27 על ידי מיאמי היט. ב-2 ביולי חתם על חוזה רוקי בקבוצה, והצטרף לסגל הקבוצה לטורניר ליגת הקיץ של ה-NBA.

### קריירת נבחרות
ביולי 2021 ייצג את נבחרת סרביה בגביע העולם בכדורסל עד גיל 19, בשבעה משחקים הוא העמיד ממוצעים של 18.1 נקודות, 8.3 ריבאונדים ו-2.9 אסיסטים למשחק, ונבחר לחמישיית הטורניר.

בפברואר 2022 החל לייצג את הנבחרת הבוגרת במסגרת מוקדמות גביע העולם בכדורסל 2023.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים סרבים
קטגוריה:כדורסלני מגה לקס
קטגוריה:כדורסלני מיאמי היט
קטגוריה:כדורסלני נבחרת סרביה
קטגוריה:בחירות דראפט של מיאמי היט
קטגוריה:סרבים שנולדו ב-2003
אלפרד מאייר

ד"ר **גוסטב אלפרד יוליוס מאייר** (בגרמנית: **Gustav Alfred Julius Meyer**; 5 באוקטובר 1891 – 11 באפריל 1945) היה פקיד ופוליטיקאי גרמני נאצי. מאייר שימש בתפקיד ה"גאולייטר" של צפון וסטפאליה, הנשיא העליון של מחוז וסטפאליה, מושל המדינות ליפה ושאומבורג-ליפה וסגן השר לענייני השטחים הכבושים במזרח. בתפקידו כסגן השר ייצג את המשרד בוועידת ואנזה.

## ביוגרפיה
מאייר נולד בגטינגן, בנו של עובד מדינה פרוסי שהוצב בגטינגן בשל תפקידיו הרשמיים. המשפחה הייתה ממעמד הביניים ומקורה בעיר אסן. הוא התחנך בגימנסיה בסוסט, וסיים את לימודיו ב-1911.

בשנת 1912 הוא התגייס כצוער לצבא הקיסרות הגרמנית בגדוד חי"ר 68 (קובלנץ), ולאחר שנה קיבל דרגת לויטננט. במהלך מלחמת העולם הראשונה הוא לחם עם גדוד חי"ר 363 בחזית המערבית, וקיבל את צלב הברזל מחלקה ראשונה ושנייה ואת תג הפצע. באפריל 1917 הוא נפצע ונלכד על ידי הצרפתים, חוויה שלדבריו הייתה טראומטית במיוחד והותירה אותו עם שנאה כלפי צרפת. לאחר כמעט 3 שנים שוחרר מהשבי והוא עזב את הצבא בדרגת האופטמן (קפטן).

לאחר המלחמה, מאייר למד משפטים ומדעי המדינה באוניברסיטאות בון ולאחר מכן בווירצבורג. הוא סיים לימודי הדוקטורט ב-1922 והצטרף למחלקה המשפטית של חברת כרייה בגלזנקירכן. בשנת 1924, הוא הצטרף ללשכת הבונים החופשיים המקומית.

בשנת 1925 הוא התחתן עם דורותי קאפל ולזוג נולדו לו חמש בנות.

### במפלגה הנאצית
באפריל 1928 הצטרף מאייר למפלגה הנאצית. המפלגה עדיין הייתה חלשה ביותר בווסטפאליה בסוף שנות ה-20, והיו לה רק כשלוש מאות חברים בעיר גלזנקירכן בתקופה זו. בתוך פחות משנה עלה מאייר לתפקיד מנהיג קבוצות מקומיות ("אורטסגרונפלייטר") ובנובמבר 1929 הועלה לדרגת מנהיג מחוז (בצירקלייטר) של מחוז אמשר-ליפה שבמערב וסטפאליה. באותו החודש הוא גם נבחר כנציג המפלגה הנאצית היחיד למועצת העיר גלזנקירכן.

בספטמבר 1930 הוא הפך לחבר ברייכסטאג ממחוז בחירה 17, צפון וסטפאליה, וב-31 בינואר 1931 לגאולייטר של צפון וסטפאליה . ב-14 בספטמבר 1932, הוא נבחר ללנדטאג הפרוסי. לאחר עליית הנאצים לשלטון ב-1933, מונה מאייר למושל הרייך של מדינות ליפה ושאומבורג-ליפה. ב-4 בנובמבר 1938 הוא מונה לנשיא העליון (אוברפרזידנט) של המחוז הפרוסי של וסטפאליה, ובכך איחד תחת שליטתו את המפלגה והמשרדים הממשלתיים הגבוהים ביותר בתחומי השיפוט שלו. הוא הועלה לדרגת אס אה – גרופנפיהרר ב-20 באפריל 1936 ול-SA – אובר-גרופנפיהרר ב-9 בנובמבר 1938.

ב-6 בספטמבר 1939 התמנה מאייר לראש המינהל האזרחי במערב. ב-17 ביולי 1941 הפך למנכ"ל המשרד וסגנו של אלפרד רוזנברג במשרד הרייך לשטחים המזרחיים הכבושים. מאייר היה אחראי על מחלקות החוץ, האדמיניסטרציה והכלכלה. בתפקידו במזרח הוא השתמש בעובדי כפייה, בעיקר יהודים, למגוון עבודות.

ב-20 בינואר 1942 השתתף מאייר, כנציגו של רוזנברג, בוועידת ואנזה שנקראה לדון בפתרון הסופי. ב-16 בנובמבר אותה שנה, הוא מונה לנציב ההגנה של הרייך עבור הגאו שלו, וב-25 בספטמבר 1944 הוא הפך למפקד כוחות הפולקסשטורם באזור.

ב-11 באפריל 1945 נמצא מאייר מת ליד נהר וזר. ככל הנראה הוא התאבד בעקבות תבוסת גרמניה במלחמה.

## קישורים חיצוניים

קטגוריה:בוגרי אוניברסיטת בון
קטגוריה:פושעי מלחמה נאצים
קטגוריה:משתתפי ועידת ואנזה
קטגוריה:מעוטרי צלב הברזל
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם הראשונה
קטגוריה:מתאבדים: נאצים
קטגוריה:גרמנים שנולדו ב-1891
קטגוריה:גרמנים שנפטרו ב-1945
מעבר מיתר

**מעבר מיתר** הוא מעבר בגדר ההפרדה על כביש 60, הממוקם בדרום הר חברון, סמוך ליישוב מיתר שעל שמו הוא קרוי, וליישובים כרמים, סנסנה וטנא עומרים, וכן לכפר הפלסטיני רמאדין. זהו המעבר העיקרי המחבר בין העיר חברון וסביבותיה לבין באר שבע.

המעבר מופעל על ידי רשות מעברים יבשתיים, ואוזרח בדצמבר 2007. המתחם כולל שלושה מעברים:
* מעבר להולכי רגל - מיועד רק לאזרחים פלסטיניים בעלי היתר כניסה לישראל.
* מעבר לכלי רכב - מיועד לישראלים, לאזרחים זרים, לדיפלומטים ולארגונים בינלאומיים.
* מעבר סחורות - חצץ בלבד, רק באמצע שבוע.

מתחם המעבר כולל מנהלת תיאום וקישור (מת"ק), יחידת מכס, יחידת פיקוח צומח וחי (פיצו"ח) של משרד החקלאות, נקודת משטרה (שלוחת משטרת העיירות הנמצאת בצומת שוקת) ותחנת אוטובוס לקווים המחברים את באר שבע עם הר חברון.

שנת 2019 הייתה שנת שיא במעבר יומי של הולכי רגל: 9,689 איש. באותה השנה כולה עברו במעבר מיתר 2,373,000 בני אדם.

## קישורים חיצוניים
* מעבר מיתר, באתר רשות מעברים יבשתיים במשרד הביטחון.

קטגוריה:כביש 60
קטגוריה:בקעת חטיל
קטגוריה:מחסומים ומעברים ביהודה ושומרון
קטגוריה:הר חברון
הר בוטב

**הר בוטב** או **פסגת בוטב** (בבולגרית: **Връх Ботев**) היא הפסגה הגבוהה ביותר ברכס הרי הבלקן. היא  ממוקמת במרכז בולגריה וגובהה 2,376 מטרים מעל פני הים.

על פסגת ההר קיימים תחנת מזג אוויר ומגדל רדיו, שהוקם בשנת 1966. בחודש ינואר, הטמפרטורה הממוצעת עומדת על 8.9- מעלות צלזיוס ובחודש יולי על 7.9 מעלות צלזיוס.
הפסגה נקראת על שמו של חריסטו בוטב, יליד העיירה קאלופר שלמרגלות ההר, אשר מצא את מותו בתחילת יוני 1876 בניסיון מרד שנכשל כנגד השלטון העות'מאני על רכס הרי הבלקן. פעולה זו הפכה אותו לגיבור לאומי בולגרי.

## קישורים חיצוניים

* 

## הערות שוליים

בלקן
בלקן
קטגוריה:בולגריה: גאוגרפיה
קטגוריה:בלקן
כוח המשלוח השלישי של חיל הנחתים

**כוח המשלוח הראשון של חיל הנחתים** (באנגלית: **III Marine Expeditionary Force** ובקיצור: **III MEF**) הוא אחד משלושה כוחות המשלוח של חיל הנחתים של ארצות הברית. הכוח משלב יחידות לוחמה קרקעית, אווירית ולוגיסטיקה ונועד לאפשר פעילות לחימה עצמאית במשך 60 יום. כוח המשלוח השלישי כפוף לכוחות הנחתים בפיקוד האינדו-פסיפי של ארצות הברית, הוא בעל מפקדה קדמית באוקינאווה ומסייע לתמיכה בהסכם שיתוף הפעולה וההגנה בין ארצות הברית ויפן.

## תפקיד
הכוח נועד לספק יכולות בתחומים הבאים:
*יצירת כוח הרתעה בפריסה קדמית
*מענה מהיר למשברים
*סיוע הומניטרי ומבצעי סיוע לאחר אסונות טבע - הכוח סייע בין השאר בעקבות רעידת האדמה והצונאמי באוקיינוס ההודי (2004), רעידת האדמה בקשמיר (2005), רעידת האדמה והצונאמי בסנדאי (2011), טייפון האיאן (2013), רעידת האדמה בנפאל (2015).
*יכולת לפעול עצמאית להקמת שדות תעופה, ואכיפת זכויות תעופה
*אימון משולב עם כוחות של בעלות ברית

## ארגון ויחידות

יחידות:
*דיוויזיית הנחתים השלישית
*כנף הנחתים הראשונה
*בריגדת המשלוח השלישית
*אגד התחזוקה השלישי
*יחידת המשלוח ה-31
*יחידת המשלוח ה-13
*יחידת המשלוח ה-15
*אגד המידע השלישי
**גדוד המודיעין השלישי
**גדוד התקשוב השלישי
**גדוד התקשורת השביעי
**פלוגת התיאום האווירית החמישית

## קישורים חיצוניים

* 

* אתר הכוח

קטגוריה:יחידות חיל הנחתים של ארצות הברית
קטגוריה:פיקוד האינדו-פסיפי של ארצות הברית
ניקולה ג'ורישיץ'

**ניקולה ג'ורישיץ**' (בסרבית: **Никола Ђуришић**; נולד ב-23 בפברואר 2004) הוא כדורסלן סרבי המשחק בעמדות הקלע והסמול פורוורד באטלנטה הוקס.

## קריירה
ג'ורישיץ' נולד בגנט, בלגיה, בעת שאביו, הכדורגלן דושקו ג'ורישיץ' שיחק בלוקרן הבלגית. אימו, וסנה צ'יטקוביץ' , הייתה שחקנית כדורעף שאף שימשה כקפטנית נבחרת סרביה בכדורעף נשים. בצעירותו נדד ג'ורישיץ' ממדינה למדינה בהתאם למועדונים בהם שיחקה אימו, ובגיל שמונה עבר לגור בבלגרד. ב-2017 הצטרף למחלקת הנוער של מגה לקס. בעונת 2020/2021 העמיד בטורניר הדור הבא של יורוליג בסקטבול ממוצעים של 16.9 נקודות, 7.6 ריבאונדים, 5.6 אסיסטים וחטיפה אחת למשחק, ונבחר לחמישיית הטורניר. בעונת 2021/2022 הוביל את קבוצתו לזכייה בטורניר ונבחר ל-MVP של הטורניר.

בספטמבר 2020 הושאל לעונה אחת לקבוצת הבוגרים של אוקק בלגרד, וב-29 משחקי העונה הסדירה העמיד ממוצעים של 16.3 נקודות, 3.2 ריבאונדים ושלושה אסיסטים למשחק. ב-11 באפריל 2021 ערך את הופעת הבכורה שלו בקבוצת הבוגרים של מגה לקס, וב-23 בפברואר 2022, כשמלאו לו 18 שנים, חתם על חוזה מקצועני בקבוצה.

ג'ורישיץ נבחר במקום ה-43 בדראפט 2024 על ידי מיאמי היט והועבר באותו היום לאטלנטה הוקס. באוקטובר 2024 חתם בקולג' פארק סקייהוקס המשחקת בליגת הפיתוח של ה-NBA ומסונפת לאטלנטה הוקס. ב-11 ביולי 2025 חתם על חוזה באטלנטה.
### קריירת נבחרות
ביולי 2021 ייצג את נבחרת סרביה בגביע העולם בכדורסל עד גיל 19, ובשלושה משחקים העמיד ממוצעים של 7.7 נקודות, 1.3 ריבאונדים ו-3.3 אסיסטים למשחק.

בפברואר 2022 החל לייצג את הנבחרת הבוגרת במסגרת מוקדמות גביע העולם בכדורסל 2023. הוא ערך את הופעת הבכורה שלו ב-25 בפברואר, יומיים לאחר יום הולדתו ה-18, ורשם 7 נקודות, 4 ריבאונדים, אסיסט אחד ו-3 חטיפות ב-20 דקות משחק בניצחון נבחרתו 75–63 על .

## קישורים חיצוניים

## הערות שוליים

קטגוריה:כדורסלנים סרבים
קטגוריה:כדורסלני מגה לקס
קטגוריה:כדורסלני אוקק בלגרד
קטגוריה:כדורסלני קולג' פארק סקייהוקס
קטגוריה:כדורסלני אטלנטה הוקס
קטגוריה:בחירות דראפט של מיאמי היט
קטגוריה:כדורסלני נבחרת סרביה
קטגוריה:סרבים ממוצא מונטנגרי
קטגוריה:סרבים שנולדו ב-2004
טרייסי שמעון

**טרייסי שמעון** (בערבית: ترايسي شمعون: 22 באוקטובר 1960) היא סופרת, דיפלומטית ופעילה פוליטית לבנונית, מועמדת לנשיאות לבנון 2022.

## ביוגרפיה
טרייסי נולדה לדאני שמעון, פוליטיקאי לבנוני נוצרי מרוני, מנהיג מיליצית "הנמרים", ובנו של נשיא לבנון לשעבר כמיל שמעון ולפטי מורגן, דוגמנית ושחקנית אוסטרלית. בעברה הדיפלומטי הייתה שגרירת לבנון בירדן מאוגוסט 2017 עד 7 באוגוסט 2020 כאשר התפטרה לאחר הפיצוץ בנמל ביירות ב-2020.

### יצירתה הספרותית
שמעון פרסמה מספר ספרים:
* In the Name of The Father (2009) (באנגלית)
* Au Nom Du Père (בצרפתית)
* Thaman al selm (בערבית)

### דעות פוליטיות
שמעון הפכה לאישה הראשונה שהקימה מפלגה פוליטית בעולם הערבי, בשם "המפלגה הליברל-דמוקרטית של לבנון". התבטאה בעד דמוקרטיה מתקדמת ונגד מה שהיא רואה כמערכת הפוליטית הפיאודלית שבה נאמנות החמולות ממלאות לעיתים קרובות תפקיד משמעותי יותר מאידאולוגיה.

### מועמדות לנשיאות
ב-29 באוגוסט 2022, הכריזה על מועמדותה לבחירות לנשיאות לבנון ב-2022 .

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משפחת שמעון
קטגוריה:סופרים לבנונים
קטגוריה:ילידות 1960
קטגוריה:לבנונים שנולדו ב-1960
יוסף נחמיאש

רבי **יוסף** בן יוסף בן **נחמיאש** היה מראשוני ספרד מתלמידי הרא"ש, ומחבר ספרים בנושאי פרשנות והלכה.

## חייו
לא ידועים פרטים על חייו כלל, למעט שלמד אצל הרא"ש בטולטילה בראשית המאה ה-14, והיה חבר של בניו רבי יעקב בעל הטורים ורבי יהודה ואף ישב עמם בבית הדין.

אחותו פלנובא הייתה נשואה לרבי יצחק בן שושן.

## כתביו
### ספרים שנדפסו
כל ספריו נדפסו על ידי הרב משה אריה במברגר.
* פירוש על ספר ירמיה - פרנקפורט תרע"ד.
* פירוש על מגילת אסתר - תרנ"א.
* פירוש על ספר משלי - ברלין תרע"ב.
* פירוש על פרקי אבות - פאקש תרס"ז.
* פירוש על סדר העבודה - ברלין תר"ע;
** נדפס שוב על ידי הרב אביגדור אריאלי בתוך "קובץ ראשונים על סדר עבודת יום הכיפורים", מכון לב שמח, תשמ"ג.

ספרים אלו נדפסו שוב בירושלים תשמ"ב ללא שם מוציא לאור.

הרב יוסף איסר גד ליקט מכתביו חידושים על התורה והדפיסם בתוך ספר חמשה מאורות גדולים, יוהנסבורג, תשי"ג.

### ספרים שלא נדפסו
* פירוש על התורה – נזכר על ידי ר' שלמה אלמולי בספרו פתרון חלומות (אמשטרדם דף לב) ועל ידי רבי אלעזר אזכרי בסוף הקדמת ספר חרדים, הרב מנשה גרוסברג בספרו חצי מנשה הדפיס מספר פירושים ממנו.
* פירוש על ספר תהלים - מזכירו לעיתים בפירושו.
* פירוש על מגילת קהלת – הזכירו פעמיים בפירושו לפרקי אבות.
* פירוש על מסכת נדרים – מזכירו בפירושו על ספר ירמיה.
* תחינות ובקשות – מוזכר בפירושו לפרקי אבות.

### תשובות הלכתיות
מספר תשובות הלכתיות שלו נדפסו בשו"ת זכרון יהודה לרבי יהודה בן הרא"ש: תשובה בעניין הריגת מוסר, שאלה לרבי יוסף הכהן בעניין כתב פטור משבועה שכתב בעל לאשתו, תשובה לרבי אברהם בנושא אשה שהתאלמנה והוציאה גט.

### ספר "אור עולם"
בימי הביניים הופיע ספר, כתוב בערבית יהודית, בשם "נור אלעלם", שעוסק באסטרונומיה ואסטרולוגיה. הוא תורגם ב בידי אלמוני לעברית, ונודע בשם העברי "אור עולם".

הרב במברגר, אדולף נויבאואר ומשה שטיינשניידר סברו שהספר נכתב על ידי הרב יוסף נחמיאש הזה, אך גד פרוידנטל טען ש"אור עולם" נכתב על ידי נחמיאש אחר, אשר חי כשבעים שנה אחריו.

בשנת 2016, הספר הופיע במהדורה מדעית, בתרגום לאנגלית בידי .

## קישורים חיצוניים

* 
* .
* 
* 

## הערות שוליים

קטגוריה:ראשוני ספרד
קטגוריה:פרשני המקרא
קטגוריה:תלמידי הרא"ש
קטגוריה:יהודי ספרד במאה ה-14
רותי נעים

**רותי נעים** הוא סרט טלוויזיה ישראלי שהועלה לשידור בערוץ הראשון בשנת 1989 בבימויו של אמנון רובינשטיין, עם גילי בן אוזיליו, מאיר בנאי וגבי שושן בתפקידים הראשיים.

העלילה היא על בחורה צעירה ממשפחה הרוסה שכל חייה עברו עליה באלימות ובניכור משפחתי, וכעת היא נמצאת במוסד לעברייניות צעירות ומנסה לפרוץ את המעגל בו היא חיה.

## תקציר העלילה
רותי נעים (גילי בן אוזיליו) נמצאת במוסד לעברייניות צעירות "ניצנים" באשמת צריכת סמים. מדי פעם היא בורחת ומוחזרת בכוח לתא המעצר שם היא עצורה עם סימונה (שרית סרי) שגם היא בורחת סדרתית לחבר שלה שצורך אתה סמים ואלכוהול.

רותי קשורה בעבותות של שנאה וכניעות לעבריין דוד (גבי שושן) שנמצא במאסר בכלא רמלה בגלל עבירות סמים. הוא מכריח אותה לבקר אותו ושולח לשם זה את עוזרו העבריין ימין (יעקב כהן). ימין מחזיר אותו לניצנים אך בדרך היא מרגיזה אותו והוא זורק אותה מהרכב, חובט בה ומשאיר אותה לדדות ברגלים.

כעבור זמן קצר נעצר לידה בחור צעיר על אופנוע, הוא מציג את עצמו בשם יעקב (מאיר בנאי), לוקח אותה לביתו ומטפל בה. הוא מחזיר אותה למוסד ומנהל המוסד חיים (מוטי שירין) עוצר אותה שוב בגלל יציאה ללא רשות. חיים רוצה לעזור לה ואף מילא עבורה טפסים לגיוס אך היא הגיעה לשם "מסטולית" ונפסלה.

קרן מגיעה ממשפחה הרוסה, הוריה גרושים והיא מתייחסת בקרירות לאמה (רות משיחי) ורוצה לפגוש את אביה הרצל (גד אלון). חיים נותן לה את הכתובת והיא מגיעה לתקוה (אהובה קרן) אשתו שלוקחת אותה לפגוש את הרצל בחוף הים אך הוא לא מזהה אותה ומנסה אף להתחיל אתה ורותי בורחת משם.

בביקור נוסף אצל דוד הוא מפליא בה את מכותיו בגלל שלא ביקרה אצלו מספיק. היא חוזרת ליעקב שמשפיע עליה לחזור לניצנים. דוד מזריק לעצמו סמים בכלא ולאחר שחרורו הוא מגיע עם ימין ליעקב והם מכים אותו מכות נמרצות.

לבסוף מתגייסת רותי אך לא מסתדרת ורוצה לברוח. ליד השער מחכה לה יעקב עם סימני המכות בראשו ומספר לה כי "סגר חשבון" לדוד וכופה עליה לחזור לבסיס. הסרט מסתיים ששניהם פוסעים בחזרה לשער הבסיס.

## צוות השחקנים

## קישורים חיצוניים

* 
*שני קטעים מרותי נעים, באתר יוטיוב
*רותי נעים, באתר יוטיוב

## הערות שוליים

קטגוריה:סרטי 1989
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי פשע ישראליים
קטגוריה:סרטים ישראליים משנת 1989
מודסטוס

**מודסטוס** (ביוונית: **Μόδεστος**; נפטר ב-17 בדצמבר 634) היה פטריארך ירושלים משנת 630 ועד מותו, ופטריארך בפועל מאז שהפטריארך הקודם, זכריאס מירושלים, הוגלה מהעיר עקב כיבוש ירושלים בידי הפרסים בשנת 614. פעילותו העיקרית הייתה שיקום כנסיות ירושלים שהוחרבו על ידי הפרסים. שנות שלטונו בירושלים היו תחת הרקליוס, קיסר האימפריה הביזנטית.

## חייו
נולד בסיוואס שבמרכז אנטוליה. כיוון שהתייתם בגיל צעיר, חונך על ידי נזירים. לפי האגדות על חייו, בנעוריו נמכר כעבד למצרים, אך הצליח להמיר את דתו של אדונו הפאגאני ושוחרר. לאחר שחרורו עבר לחיי פרישות וסיגוף במנזר סנטה קתרינה. לאחר מכן עבר למנזר תיאודוסיוס שבעובידייה, ליד בית לחם.

בשנת 614 נכבשה ירושלים על ידי הפרסים, שהרגו רבבות נוצרים, החריבו את כנסיות העיר ירושלים, ולקחו בשבי את פטריארך העיר, זכריאס עם הצלב האמיתי. בהיעדרו של זכריאס נבחר מודסטוס לפטריארך ירושלים בפועל. הוא הביא לקבורה את גופות הנרצחים במנזר מר סבא, ושיקם את כנסיות העיר, בהן כנסיית הקבר, כנסיית העלייה, קבר מרים, כנסיית האלאונה וכנסיית הפרובטיקה (בריכות הצאן). את המימון לפרויקט השיקום השיג פטריארך אלכסנדריה, יוחנן הנדבן. במרץ 630 קיבל מודסטוס את פני הקיסר הרקליוס, שהחזיר את הצלב האמיתי לכנסיית הקבר בירושלים, והוכתר כפטריארך העיר.

מודסטוס נפטר בירושלים ב-17 בדצמבר 630. טרטוליאנוס העלה השערה שהוא הורעל.

מודסטוס נקבע כקדוש של הכנסייה היוונית אורתודוקסית. יום הקדוש שלו נקבע ל-18 בדצמבר.

## קישורים חיצוניים

* טרטוליאנוס, כיבוש ירושלים
* דיווח על יום הקדוש של מודסטוס, אתר הפטריארכיה היוונית-אורתודוקסית של ירושלים, 2014
* יוסף פטריך, "כנסיית הקבר: תולדותיה ומרכיביה הארכיטקטוניים", **ספר ירושלים, התקופה הרומית והביזנטית 638-70**, יורם צפריר (עורך), הוצאת יד יצחק בן-צבי, ירושלים, 1999, עמ' 380

## הערות שוליים

קטגוריה:קדושים נוצרים
קטגוריה:הפטריארכים של ירושלים
קטגוריה:נוצרים בארץ ישראל
קטגוריה:נפטרים ב-634
נונאטאק באחו

**נונאטאק באחו** (באנגלית: **Bajo Nunatak**) הוא נונאטאק בקצה הדרומי כיפת הקרח של האי רוברט באיי שטלנד הדרומיים, שבאנטארקטיקה. גובהה של פסגת הנונאטאק 210 מטרים מעל פני הים. הוא מתנשא מעל נקודת זהרי הממוקמת דרומית -מזרחית לנונאטאק באחו ומעל מפרצון מיקאלבי הממוקם מזרחית - דרומית-מזרחית לנונאטאק באחו וכן מעל מצר אינגליש הממוקם דרומית-מערבית לנונאטאק באחו.

נונאטאק באחו ממוקם 1.9 קילומטרים מזרחית - דרומית לנקודת ברון; 2.69 קילומטרים צפונית-מערבית לנקודת אדוארדס; 5.88 קילומטרים צפונית לנקודת סנטה קרוז וכן 6.34 קילומטרים צפונית-מזרחית לנקודת אש.

## היסטוריה
### גילוי ומיפוי הנונאטאק

הנונאטאק מופה לראשונה על ידי סוקרים צ'יליאנים בין מהלך משלחת החקר הצ'יליאנית לאנטארקטיקה (Chilean Antarctic Expeditions) בין השנים 1948–1950, ולאחר מכן על ידי סוקרים בולגריים בשנת 2005. מיפוי נוסף נערך על ידי סוקרים בולגריים בשנת 2009.

### מקור השם

שמו של הנונאטאק הוא תיאורי וניתן לו על ידי משלחת החקר הצ'יליאנית לאנטארקטיקה.

קטגוריה:איי שטלנד הדרומיים: נונאטאקים
קטגוריה:האי רוברט: נונאטאקים
חיים דוד בן סוסאן

רבי **חיים דוד בן סוּסאן** (בן שוּשן; ה'תרמ"ה, 1885 – ה' בכסלו ה'תש"ך, 1960) היה רב, דיין ופוסק. כיהן כראב"ד קזבלנקה ודיין מוגאדור, בנו של הרב אברהם בן סוסאן.

## תולדותיו
נולד בדבדו בשנת ה'תרמ"ה לאמו ולאביו הדיין רבי אברהם בן סוסאן. למד אצל אביו וכן אצל הרב דוד הכהן סקאלי, רבי שלמה הכהן צבאן, רבי שמואל מרציאנו, רבי מרדכי קורקוס ועוד.

בין השנים תרס"ה-תרפ"ד, כיהן כדיין בדבדו, בבית הדין בראשות הרב שלמה הכהן אצבאן. לאחר מכן, בין השנים תרפ"ד-תרפ"ט, התמנה לרבה של תאוריראת הסמוכה. לאחר מכן, בין השנים תר"צ-תרצ"ז שימש כסופר בית הדין של מוגאדור.    

הרבה להתכתב עם רבני מרוקו בהלכה, ביניהם רבי שלמה אמסלם, רבי רפאל ברוך טולידאנו, רבי חיים אלפארסי ועוד.

סביב שנת תש"ו, התמנה לראב"ד קזבלנקה, אחר הרב משה מאיר חי אליקים (המכונה: המשמ"ח אליקים), ושימש בתפקיד זה עד לפטירתו.

כראב"ד קזבלנקה, השתתף במועצת הרבנים במרוקו החל מהאסיפה הראשונה.

החל משנת תשט"ו עת נחלש רבי חיים דוד, החליפו רבי שלום משאש כאב בית הדין בפועל. 

נפטר בה' בכסלו ה'תש"ך, 6 בדצמבר 1959 ונקבר בקזבלנקה.

## קישורים חיצוניים
* צילום מצבת הרב באתר יוטיוב
## הערות שוליים

קטגוריה:קזבלנקה: רבנים
קטגוריה:דיינים
קטגוריה:נפטרים ב-1959
טיטוב ורב

**טיטוב ורב** (במקדונית: **Титов Врв**, באלבנית: **Turk i Madh**) היא הפסגה הגבוהה ביותר ברכס הרי שר פלנינה. היא ממוקמת בצפון־מערב מקדוניה הצפונית, בקרבת הגבול עם קוסובו.

פסגה זו נקראה בתחילה "הר אלכסנדר", על שמו של אלכסנדר הראשון, מלך יוגוסלביה, ואילו בשנת 1953 שונה שמה והיא נקראה על שמו של יוסיפ ברוז טיטו, נשיא יוגוסלביה. ההר ידוע גם בשמות "הטורקי הגדול" ו"הטורקי הקטן".

## קישורים חיצוניים

## הערות שוליים

קטגוריה:מקדוניה הצפונית: הרים
קטגוריה:בלקן
A Head Full of Dreams (שיר)

**A Head Full of Dreams** הוא שיר של להקת הרוק הבריטית קולדפליי מתוך אלבום האולפן השביעי בעל אותו שם. הוא הופק על ידי ריק סימפסון וסטארגייט ופורסם כסינגל הרביעי מהאלבום ב-19 באוגוסט 2016 עם קליפ נלווה.

## רקע
השיר הוקלט על ידי הלהקה במהלך יצירת אלבום האולפן השביעי שלה בשנת 2014, באולפנים הייעודיים שלהם The Bakery ו-The Beehive בצפון לונדון. שניהם נבנו במקור לעבודה על שלושת אלבומי האולפן הקודמים שלהם.

## [[וידאו קליפ|קליפ]]
הקליפ לשיר פורסם ב-19 באוגוסט 2016. הוא בוים על ידי ג'יימס מרקוס האני וצולם במקסיקו סיטי באפריל 2016 כשהלהקה הופיעה שם כחלק מסיבוב ההופעות שלה. בקליפ מוצגת הלהקה רוכבת על אופניים ברחובות מקסיקו סיטי ומבצעת את השיר באצטדיון "Foro Sol". בתחילת הקליפ נשמע של נאומו של צ'רלי צ'פלין מהסרט "הדיקטטור הגדול" משנת 1940.

## הופעות חיות
השיר בוצע בתוכנית הלילה של ג'יימס קורדן, יחד עם "Adventure of a Lifetime", ב-12 בנובמבר 2015. הוא הוצג גם ב-"X Factor Italy" במילאנו. השיר היה השיר הפותח בסיבוב ההופעות שלהם לאותו האלבום.

## מיקומי שיא

## נתוני מכירות

## קישורים חיצוניים

קטגוריה:שירי 2015
קטגוריה:סינגלים מ-2016
קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירים שהופקו על ידי סטארגייט
קטגוריה:שירי דיסקו
קטגוריה:שירי פופ רוק
קטגוריה:שירי רוק אלטרנטיבי
קטגוריה:סינגלים בהוצאת פרלופון
ברייס מקגאוונס

**ברייס אלכסנדר מקגאוונס** (באנגלית: **Bryce Alexander McGowens**; נולד ב-8 בנובמבר 2002) הוא כדורסלן אמריקאי המשחק בעמדות הקלע והסמול פורוורד בשארלוט הורנטס.

## קריירה
אביו, אימו ואחיו של ברייס היו כדורסלנים מקצועניים, והוריו אף אימנו כדורסל בתיכונים. לאחר ששיחק בתיכונים מקומיים, בפברואר 2020 בחר מקגאוונס לשחק עבור קבוצת הכדורסל של אוניברסיטת המדינה של פלורידה, אך לאחר מכן חזר בו ובנובמבר 2020 בחר להצטרף לקבוצת הכדורסל של אוניברסיטת נברסקה–לינקולן. בהופעת הבכורה שלו בקבוצה קלע 25 נקודות בהפסד 74–75 למערב אילינוי. ב-1 במרץ 2022 קלע 26 נקודות בניצחון קבוצתו 78–70 על אוהיו סטייט. בעונתו היחידה באוניברסיטה העמיד מקגאוונס ממוצעים של 16.8 נקודות, 5.2 ריבאונדים ו-1.4 אסיסטים למשחק. ב-21 במרץ 2022 הכריז על מועמדותו לדראפט 2022 ב-NBA.

בדראפט נבחר מקגאוונס בבחירה ה-40 על ידי מינסוטה טימברוולבס, והועבר בטרייד לשארלוט הורנטס. ב-2 ביולי 2022 חתם על חוזה דו כיווני עם ההורנטס ועם גרינסבורו סווארם, שלוחתהּ של ההורנטס בליגת הפיתוח של ה-NBA. ב-26 בפברואר 2023 חתם על חוזה רב-שנתי בהורנטס. בסך הכל, בעונת הבכורה שלו ב-NBA שיחק מקגאוונס 46 משחקים, בהם העמיד ממוצעים של 5.3 נקודות, 2 ריבאונדים ו-1.2 אסיסטים ב-17.1 דקות למשחק.

## סטטיסטיקות קריירה
### העונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הדרומית
קטגוריה:כדורסלנים אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת נברסקה–לינקולן
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:בחירות דראפט של מינסוטה טימברוולבס
קטגוריה:אמריקאים שנולדו ב-2002
טארי איסון

**טארי ג'ורדן איסון** (באנגלית: **Tari Jordan Eason**; נולד ב-10 במאי 2001) הוא כדורסלן אמריקאי המשחק בעמדת הפאוור פורוורד ביוסטון רוקטס.

## קריירה
לאחר ששיחק בקבוצות של בתי ספר תיכון בוושינגטון, בחר איסון להצטרף לקבוצת הכדורסל של אוניברסיטת סינסינטי.
ב-26 בפברואר 2021 רשם שיא עונתי של 20 נקודות, 13 ריבאונדים ושלוש חסימות בניצחון 91–71 על אוניברסיטת טוליין. בשנתו היחידה בסינסינטי הוא העמיד ממוצעים של 7.3 נקודות, 5.9 ריבאונדים, 1.3 חסימות ו-1.2 חטיפות למשחק. בתום העונה עבר לשחק עבור אוניברסיטת המדינה של לואיזיאנה, ובעונתו היחידה שם העמיד ממוצעים של 16.9 נקודות, 6.6 ריבאונדים ו-1.9 חטיפות למשחק. ב-25 במרץ 2022 הכריז על מועמדותו לדראפט 2022 ב-NBA.

בדראפט נבחר איסון בבחירה ה-17 על ידי יוסטון רוקטס, ולאחר מכן הצטרף לסגל הקבוצה לטורניר ליגת הקיץ של ה-NBA. בהופעת הבכורה שלו בטורניר קלע ארבע עשרה נקודות והוסיף שלושה עשר ריבאונדים בניצחון 91–77 על אורלנדו מג'יק, ובתום הליגה נבחר לחמישיית הטורניר.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:כדורסלני אוניברסיטת סינסינטי
קטגוריה:כדורסלני אוניברסיטת המדינה של לואיזיאנה
קטגוריה:כדורסלני יוסטון רוקטס
קטגוריה:בחירות דראפט של יוסטון רוקטס
קטגוריה:אמריקאים שנולדו ב-2001
29 (שיר)

"**29**" הוא סינגל שהוקלט על ידי הזמרת-יוצרת האמריקאית דמי לובאטו, מתוך אלבום האולפן השמיני שלה, *[[Holy Fvck]]* (2022). הוא יצא לאור ב-17 באוגוסט 2022, על ידי חברת התקליטים איילנד רקורדס, כסינגל השלישי מתוך האלבום. לפניו, יצא לאור "Substance" כסינגל השני מתוך האלבום.

השיר הגיע למקום העשירי במצעד שירי הרוק & האלטרנטיביים.

## רקע וכתיבה
השיר נכתב על ידי דמי לובאטו, אואק פלדר, אלכס ניפורוס, קית' סורלס, לורה ולטז ושון דאגלס והופק על ידי אואק פלדר, אלכס ניפורוס וקית' "Ten4" סורלס. "29" הוכרז לראשונה כסינגל השלישי מתוך האלבום על ידי בילבורד, באמצעות פרסום קטע בטיקטוק; מעריציה של הזמרת שיערו שהמילים הן התייחסות לחבר לשעבר של לובאטו, וילמר ולדראמה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.

## ביקורת
"29" תואר על ידי ג'יימס הול מדיילי טלגרף כ"שחר מתנשא המאופיין במוזיקת רוק ידידותית לרדיו".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים על זמן
קטגוריה:סינגלים בהוצאת איילנד רקורדס
יחסי איחוד האמירויות הערביות – איטליה

**יחסי איחוד האמירויות הערביות–איטליה** הם יחסי החוץ בין איחוד האמירויות הערביות ואיטליה.

## סקירה כללית
היחסים הדיפלומטיים בין שתי המדינות החלו ב-1971. איחוד האמירויות הקימה את שגרירותה בבירת איטליה רומא ב-1981, בעוד שאיטליה הקימה את שגרירותה באבו דאבי ב-1979. חנוכת המטה החדש של שגרירות המדינה, "וילה דוראנטה" ברומא ב-14 ביולי 2017, משקפת את רצונה של ממשלת איחוד האמירויות לשפר את היחסים הבילטרליים עם איטליה, ולפתח ולהתקדם כדי לשרת את האינטרסים של תושבי שתי המדינות.

ביולי 2021 דרשה ממשלת איחוד האמירויות הערביות מאיטליה לפנות את הבסיס האווירי באל-מנהאד , אשר שימש כמרכז לוגיסטי למבצעים איטלקיים באפגניסטן, עיראק וקרן אפריקה. הדרישה באה כנקמה על חסימת חוזי היצוא הצבאי האיטלקי לאיחוד האמירויות, אשר הייתה מעין עונש של רומא על התנהלות האמירויות במלחמת האזרחים בתימן.

-13,000 איטלקים חיים באיחוד האמירויות הערביות, כשני שלישים מהם נמצאים בדובאי, והשאר באבו דאבי.

## יחסי סחר
איחוד האמירויות היא השוק החשוב ביותר ליצוא איטלקי באזור המפרץ הפרסי, במיוחד בכל הקשור למוצרי תעשיית המזון, שהגיע ל-197 מיליון אירו (877 מיליון דירהם) במהלך תשעת החודשים הראשונים של 2020. למרות הירידה ביצוא באותה תקופה, איטליה עדיין מדורגת במקום הרביעי בין שותפי המזון והמשקאות הגדולים ביותר של איחוד האמירויות בעולם.

## נציגויות דיפלומטיות
* איטליה מחזיקה באיחוד האמירויות הערביות שגרירות באבו דאבי וקונסוליה כללית בדובאי.
* איחוד האמירויות הערביות מחזיקה באיטליה שגרירות ברומא.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סופי האנה

**סופי האנה** (באנגלית: **Sophie Hannah**; נולדה ב-1971) היא משוררת וסופרת בריטית.

האנה התפרסמה בעיקר בשל רומני הפשע הפסיכולוגיים שלה שמכרו מאות אלפי עותקים, וחלקם הופקו לטלוויזיה. וכן בשל סדרת ההמשך הבלשית, העושה שימוש בהרקול פוארו, הבלש של אגתה כריסטי.

ספרי הרקול פוארו שלה: "רצח בראשי תיבות"  שראה אור ב-2014, ו"ארון סגור"  שראה אור ב-2016, תורגמו לעברית בידי יעל אכמון. שלושת הספרים הבאים בסדרה זו: "The Mystery of Three Quarters"  (ראה אור ב-2018), "The Killings at Kingfisher Hill" (ראה אור ב-2020), ו-"Hercule Poirot's Silent Night" (ראה אור ב-2023), לא תורגמו לעברית נכון לאפריל 2025.

היא מתגוררת עם בעלה ושני ילדיהם בקיימברידג'.

## לקריאה נוספת
* יונתן דה שליט, קסמו האפל של הכפור: על בלשים ומרגלים, הוצאת כתר, 2022. עמ' 168–171 (על התרגום לעברית של 'רצח בראשי תיבות')

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרות בריטיות
קטגוריה:משוררות בריטיות
קטגוריה:בריטיות שנולדו ב-1971
כריס פאבונה

**כריס פאבונה** (באנגלית: **Chris Pavone**; נולד ב-23 ביולי 1968) הוא סופר ספרי מתח בינלאומיים, אמריקאי. הרומן הראשון שלו "The Expats" (ראה אור בעברית בשם: 'תושבי חוץ') היה רב מכר של הניו יורק טיימס.

## קורות חייו
פאבונה, בוגר אוניברסיטת קורנל, עבד כעורך במספר הוצאות לאור וחי תקופה קצרה בלוקסמבורג שבה מתרחשת עלילת ספרו הראשון. הוא מתגורר בניו יורק עם אשתו ושני ילדיו.

ספרו הראשון "תושבי חוץ" ראה אור ב-2012, וזכה ב-2013 בפרס אדגר ובפרס אנתוני  לרומן הראשון הטוב ביותר מאת סופר אמריקאי.

## ספריו
רוב ספריו של פאבונה תורגמו לעברית:
* **תושבי חוץ**, מאנגלית: מעין זיגדון, תל אביב: סלע ספרים, 2013
* **התאונה**, מאנגלית: מעין זיגדון, תל אביב: סלע ספרים, 2015
* **הנוסעים**, מאנגלית: ירון פריד, תל אביב: סלע ספרים, 2017
* **מזימה בפריז**, מאנגלית: ירון פריד, תל אביב: סלע ספרים, 2021
* **שני לילות בליסבון**, מאנגלית: שירי שפירא, הוצאה: סלע ספרים, יולי 2023.
* **השוער,** מאנגלית: דנה אלעזר־הלוי, הוצאה: סלע ספרים, מרץ 2026.

## לקריאה נוספת
* יונתן דה שליט, קסמו האפל של הכפור: על בלשים ומרגלים, הוצאת כתר, 2022. עמ' 71–79 (ביקורת ספרים על שני ספריו הראשונים של פאבונה, בהערת הסיום דברים אחדים על הספרים השלישי והרביעי)

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרים אמריקאים
קטגוריה:בוגרי אוניברסיטת קורנל
קטגוריה:אמריקאים שנולדו ב-1968
תזמורת יוהאן שטראוס

**תזמורת יוהאן שטראוס** (באנגלית: ** Johann Strauss Orchestra**) היא תזמורת הולנדית שבסיסה במאסטריכט שבהולנד. התזמורת נוסדה בידי אנדרה ריו בשנת 1987.

התזמורת מלווה את אנדרה ריו בהופעותיו ומנגנת קטעים קלאסיים קלים בביצוע הומוריסטי.

## היסטוריה
גמה סרפנטי והכנר והמנצח אנדרה ריו הקימו תזמורת קאמרית בשם "תזמורת הסלון של מאסטריכט" בשנת 1978 (MSO). בתחילה ההופעות יועדו לקהל מצומצם והרפרטואר כלל בעיקר יצירות מז'אנר הפופ האופראי.

עם ההצלחה הוחלט בשנת 1987 על שינוי השם של התזמורת הוחלו על שינוי השם ל"תזמורת יוהאן שטראוס" כדי לאפיין אותה מוזיקת הואלס. בקונצרט הראשון של התזמורת ב-1 בינואר 1988 היו בה 12 מוזיקאים.

## הופעות והקלטות
ריו התזמורת מופיעים ברחבי העולם, ובעיקר באירופה, צפון אמריקה, יפן ואוסטרליה (אך גם בישראל בה הופיע בשנת 2018 ושוב ב-2022).

התזמורת זכתה במספר פרסים, ביניהם שני פרסי המוזיקה העולמית, והקלטות התזמורת זכו בתואר תקליט זהב ותקליט פלטינה במדינות רבות, כולל שמונה פעמים בהולנד.

בסטודיו של ריו במאסטריכט התזמורת הקליטה יצירות מסוגות שונות - מוזיקה קלאסית, פופולרית, פולק, מוזיקה לסרטים ולתיאטרון.

## חברי התזמורת
בשנת 2008 התזמורת כללה 43 חברים, ועם ההצלחה בשנות ה-2010 גדלה התזמורת ל-80 עד 150 חברים (תלוי בהיקף ההופעה). המוזיקאי הוותיק ביותר הוא יאן סאסן, שהצטרף בשנת 1987.

## קישורים חיצוניים
* 

קטגוריה:תזמורות הולנדיות
קטגוריה:מאסטריכט
מקצב כחול

**מקצב כחול** (באנגלית: **Blue Rhythm**) הוא סרט הנפשה קצר אמריקאי משנת 1931 בבימויו של ברט גילט, אשר הופק על ידי וולט דיסני הפקות והופץ על ידי סרטי קולומביה. זהו הסרט הקצר ה-31 בסדרת סרטי "מיקי מאוס" וה-7 באותה השנה. העלילה מתמקדת בביצוע רבגוני של "סנט לואיס בלוז" של ויליאם כריסטופר הנדי. הסרט מציג את הקולות של וולט דיסני בתפקיד מיקי מאוס ומרסלייט גארנר בתפקיד מיני מאוס.

## עלילה
הקונצרט נפתח עם מיקי על הפסנתר. הצל שלו מוטל בצורה דרמטית על המסך כשהוא מנגן קטע ביניים קלאסי. עד מהרה הוא עובר לגרסת רגטיים של "סנט לואיס בלוז". מיני עולה על הבמה בהליכה יהירה ושרה את השורה "אני שונאת לראות את שמש הערב שוקעת..." בליוויו של מיקי. עד מהרה משתלטת להקה בלתי נראית על הנגינה בעוד מיקי מצטרף למיני ויחד הם רוקדים ושרים סקאט עוד שני שורות נוספות.

כשמיקי ומיני יוצאים מהבמה, המסך עולה כדי לחשוף את הלהקה - פלוטו על טרומבון, שתי עיזים על כינורות, סקוטיש טרייר על סוזאפון, חזיר על הקורנית, קלרבל הפרה על קונטרבס, שני כלבי תחש על סקסופונים והוראס הורסקולר על מערכת תופים וקסילופון; מיקי מופיע שוב, הפעם דרך מעלית, ומתחיל לנצח. לאחר מספר הפרעות, מיקי מנגן בקלרינט ועושה פרודיה על ראש להקת הג'אז טד ליואיס; ההופעה מבוססת בחלקה על הקלטה של להקת טד ליואיס של "סנט לואיס בלוז" משנת 1926.

כשהלהקה מנגנת את התווים האחרונים של הפינלה, הם קופצים ביחד על בימת התזמורת וגורמים לה להתמוטט. הם מגיחים מחדש מההריסות כדי לספק קריאת "כן!" לקהל.

## דמויות ומדבבים
* מיקי מאוס - וולט דיסני
* מיני מאוס - מרסלייט גארנר
* קלרבל הפרה
* הוראס הורסקולר
* פלוטו

## ביקורת
ב-8 במרץ 1932 מגזין וראייטי פרסם: "אין סיפור ב[סרט] זה, אבל הוא לא צריך אחד כדי להשלים את עצמו. נפתח עם מיקי ליד הפסנתר והולם בו ביצוע, כשמיני דווקא מקלקל אותו בשירת הפלסטו שנחשבת הכרחית לדמויות מצוירות. ריקוד קצר ואז הפסקה ללהקת ג'אז בימתית בשביל הטריקים הרגילים, אבל באופן מעולה ובסנכרון מצוין. עבודת ציור המכסה על תוכנית מוזיקלית גדולה".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
מזמורי נבוכים

"**מזמורים נבוכים**" הוא אלבום האולפן השלישי של הזמר הישראלי קובי אוז. את האלבום הוציאו לאור בשנת 2010, לאחר שש שנים מאז הוצאת "דמעות וים", חברת התקליטים עננה והליקון. הוא פורסם בפורמט תקליטור בלבד בקטלוג HL 02-8302.

## רשימת רצועות

## קישורים חיצוניים

## הערות שוליים

קטגוריה:אלבומי קובי אוז
קטגוריה:אלבומים בעברית
קטגוריה:אלבומי חברת הליקון
מזמורים נוספים

"**מזמורים נוספים**" הוא אלבום האולפן הרביעי של הזמר הישראלי קובי אוז. את האלבום הוציאה לאור בשנת 2011 חברת התקליטים התו השמיני, כאלבום המשך ל"מזמורי נבוכים", שיצא ב-2010. הוא פורסם בפורמט תקליטור בלבד ללא קטלוג של חברת התקליטים.

## רשימת רצועות

## הערות שוליים

קטגוריה:אלבומי קובי אוז
קטגוריה:אלבומים בעברית
קטגוריה:אלבומי חברת התו השמיני
חלום עקבותיך

"**חלום עקבותיך**" הוא אלבום האולפן החמישי והאחרון של הזמר הישראלי קובי אוז. את האלבום הוציאה לאור בשנת 2015, ארבע שנים לאחר הוצאתו של "מזמורים נוספים", חברת התקליטים עננה. הוא פורסם בפורמט תקליטור בלבד בקטלוג .

## רשימת רצועות

## קישורים חיצוניים

## הערות שוליים

## קישורים חיצוניים

קטגוריה:אלבומי קובי אוז
קטגוריה:אלבומים בעברית
שירים לעיר אפזוס מאת קובי אוז

"**שירים לעיר אפזוס מאת קובי אוז**" הוא אלבום הסולו של הזמר הישראלי קובי אוז. את האלבום הוציאה לאור בשנת 1996 חברת התקליטים הד ארצי. הוא בפורמט אחד בלבד, כתקליטור. שיריו נכללו גם בפסקול המחזה "קומדיה של טעויות".

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1996
קטגוריה:אלבומי קובי אוז
קטגוריה:אלבומים בעברית
דמעות וים

"**דמעות וים**" הוא אלבום האולפן השני של הזמר הישראלי קובי אוז. את האלבום הוציאה לאור בשנת 2004, שמונה שנים לאחר הוצאת אלבום הבכורה שלו "שירים לעיר אפזוס מאת קובי אוז", חברת התקליטים הליקון. הוא פורסם בפורמט תקליטור בלבד בקטלוג HL8236.

## רשימת רצועות

## קישורים חיצוניים

## הערות שוליים

קטגוריה:אלבומי קובי אוז
קטגוריה:אלבומים בעברית
קטגוריה:אלבומי חברת הליקון
ג'יימס סנדס

**ג'יימס הובאן סנדס** (באנגלית: **James Hoban Sands**; נולד ב-6 ביולי 2000 בריי שבניו יורק, ארצות הברית) הוא כדורגלן אמריקאי המשחק בעמדת הקשר האחורי בקבוצת סנט פאולי.

## קריירת מועדונים
סנדס הצטרף למחלקת הנוער של ניו יורק סיטי בשנת 2015. ב-16 בספטמבר 2017 ערך את הופעת הבכורה שלו בקבוצה הבוגרת של המועדון, בתיקו 1-1 נגד קולורדו ראפידס במסגרת ליגת ה-MLS.

ב-15 באוגוסט 2018 הושאל סנדס למשך תקופה קצרה ללואיוויל סיטי מה-USL, במדיה ערך שלוש הופעות ליגה.

ב-5 בינואר 2022 הושאל סנדס לעונה וחצי לגלאזגו ריינג'רס מליגת העל הסקוטית. ב-18 בינואר ערך את הופעת הבכורה שלו במועדון, בתיקו 1-1 נגד אברדין במסגרת המחזור ה-21 בליגה לעונת . בסך הכל ערך שבע הופעות ליגה בחצי העונה הראשונה שלו במועדון, וזכה עם המועדון בגביע הסקוטי.

ב-1 בינואר 2025 הושאל לסנט פאולי מהבונדסליגה עד לסוף העונה.

## קריירה בינלאומית
סנדס היה חלק מסגל נבחרת ארצות הברית בטורניר גביע הזהב 2021. ב-11 ביולי 2021 ערך את הופעת הבכורה שלו בנבחרת, בניצחון 1-0 על נבחרת האיטי במסגרת שלב הבתים של הטורניר. ב-1 באוגוסט 2021 שיחק בגמר הטורניר, בו ניצחה נבחרתו את נבחרת מקסיקו וזכתה בטורניר.

## תארים
;ניו יורק סיטי
* אליפות ארצות הברית (1): 2021

;גלאזגו ריינג'רס
* הגביע הסקוטי (1): 2021/2022

;נבחרת ארצות הברית
* גביע הזהב (1): 2021

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:מדינת ניו יורק: כדורגלנים
קטגוריה:כדורגלני ניו יורק סיטי
קטגוריה:כדורגלני גלאזגו ריינג'רס
קטגוריה:כדורגלני זנקט פאולי
קטגוריה:ספורטאים אמריקאים בגרמניה
קטגוריה:כדורגלני נבחרת ארצות הברית
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:אמריקאים שנולדו ב-2000
יום הבריאות המינית העולמי

**יום הבריאות המינית העולמי** מצוין ב־4 בספטמבר הוכרז ב־2010 במטרה לקדם את המודעות העולמית לחשיבות הנושא של בריאות מינית.

יום זה, שנקבע על ידי האגודה העולמית לבריאות מינית , מצוין בכ-60 מדינות בעולם וגם בישראל קיימות התארגנויות של הרצאות לקידום הבריאות המינית.

ארגון הבריאות העולמי הכריז כי בריאות מינית היא:
*מצב בו לפרט יש מידע וחופש הולמים המאפשרים לו/לה לשאוף למיניות בטוחה ומספקת.
*מצב של רווחה פיזית נפשית וחברתית בהקשר של מיניות, לא רק העדר מחלה מינית או בעיות בתפקוד מיני.
בריאות מינית כוללת יחס חיובי ומכבד למיניות וליחסים מיניים כולל האפשרות לחוויות מיניות מהנות ובטוחות, ללא כפייה, אפילה או אלימות.
כדי להשיג ולשמור על בריאות מינית עלינו לכבד ולשמור על הזכויות המיניות של כל האנשים.

## קישורים חיצוניים
* 

קטגוריה:ימי מודעות
קטגוריה:בריאות מינית
האזור הדרומי (ברזיל)

**אזור דרום ברזיל** (בפורטוגזית: **Região Sul do Brasil**) הוא אחד מחמשת האזורים בברזיל. אזור דרום ברזיל כולל את המדינות פרנה, ריו גראנדה דו סול וסנטה קטרינה. האזור משתרע על פני 576,409.6 קמ"ר, והוא האזור הקטן ביותר בשטחו בברזיל, ומשתרע על פני כ-6.76% משטחה של ברזיל.

אזור דרום ברזיל גובל באורוגוואי, ארגנטינה ופרגוואי, וכמו גם באזורי מרכז-מערב ברזיל, אזור דרום-מזרח ברזיל, והאוקיינוס האטלנטי. האזור מאופיין בשיעור פשיעה נמוכים באופן מהותי מיתר האזורים בברזיל.

## אקלים
האקלים באזור דרום ברזיל הוא אקלים סובטרופי או ממוזג. הטמפרטורות הממוצעות השנתיות נעות בין 12 מעלות צלזיוס ו-22 מעלות צלזיוס. שלג יורד ברכסי ההרים.

## מאפיינים
אזור דרום ברזיל מכיל בחלקו הגדול אזורים עירוניים. האזור מאופיין ברמת חיים גבוהה יחסית, עם מדד הפיתוח האנושי הגבוה ביותר בברזיל (0.859 נכון ל-2007), וההכנסה השנייה בגובהה לנפש בברזיל (13.396 דולרים).

## ראו גם
* גאוצ'ו

## קישורים חיצוניים

* האתר הרשמי של פטריה סוליסטה

קטגוריה:ברזיל: אזורים
גנצ'י גמבוטסו

**גנצ'י גמבוטסו** (ביפנית:現地現物 ובאנגלית: Genchi Genbutsu) הוא מונח יפני מהתחום העסקי האומר "לך תראה במו עיניך". המונח הוא עיקרון מפתח במערכת הייצור של חברת טויוטה והוא מכונה לפעמים גם "לך וראה". על פי עיקרון זה, על מנת לקבל החלטות נבונות על בסיס הבנה אמיתית של הסיטואציה צריך להתבונן במה שקורה באתר בו מתבצעת העבודה בפועל.

## יישום העיקרון
טאייצ'י אוהנו, מייסד מערכת הייצור של טויוטה, נהג לקחת מהנדסים חדשים שהגיעו למפעל טויוטה, מצייר עיגול גיר על הרצפה והיה אומר למהנדס לעמוד במעגל, להתבונן ולציין את מה שהוא רואה. אם המהנדס לא ראה מספיק הוא היה מתבקש להמשיך ולצפות. אוהנו ניסה להטביע במהנדסים העתידיים שלו שהדרך היחידה להבין באמת מה קורה ברצפת הייצור היא ללכת לשם. על פי אוהנו, אם הבעיה קיימת ברצפת הייצור, יש להבין אותה ולפתור אותה ברצפת הייצור.

גנצ'י גמבוטסו נקרא גם יחס ל"גמבה" (Gemba). כאשר "גמבה" הוא המונח היפני ל"מקום" במקרה זה "המקום שבו זה קורה בפועל". מכיוון שערך אמיתי נוצר ברצפת הייצור, זה המקום שבו מנהלים צריכים לבלות את זמנם.

עיקרון זה הושווה לרעיון של טום פיטרס ורוברט ווטרמן הנוגע ל"ניהול על ידי שיטוט". מושג זה הפך לאוניברסלי עד שכיום מנהלים חדשים יודעים באופן אינסטינקטיבי שהם חייבים "להסתובב" באזורים השונים של המפעל על מנת להגיע לרמות יעילות גבוהות. בעוד שרעיונות אלה, הם כנראה רעיונות טובים, הם עלולים לפספס את הטבע המהותי של גנצ'י גמבוטסו, שהמהות מבחינתו היא פחות "לבקר" ויותר "לדעת" בכך שהוא שם. לחברת טויוטה יש רמות גבוהות של נוכחות הנהלה בפס הייצור שתפקידם "לדעת" ולהשתפר כל הזמן.

## קישורים חיצוניים
*
* הסבר על גנצ'י גמבוסטו באתר טויוטה 

## הערות שוליים

קטגוריה:מנהל עסקים
קטגוריה:היי-טק